**Datum:** Rijeka,25. srpnja 2023.

**Kolegij:** Nacrt diplomskog rada

**Voditelj:** Prof. dr. sc. Amir Muzur, dr. med., Helena Štrucelj, predavač

**e-mail voditelja:** amir.muzur@fzsri.uniri.hr, helena.strucelj@fzsri.uniri.hr

**Katedra:** Katedra za javno zdravstvo

**Studij:** Sveučilišni diplomski studiji – Klinički nutricionizam

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Nacrt diplomskog rada** obvezni je kolegij na prvoj godini Diplomskog sveučilišnog studija Klinički nutricionizam. Obuhvaća 15 sati predavanja, 20 sati vježbi i 15 sati seminara te omogućuje stjecanje 6,5 ECTS-bodova.  **Cilj je kolegija** upoznati studente i studentice s koracima izrade nacrta i realizacije znanstvenog istraživanja, s metodološkim elementima i etičkim aspektima znanstvenog istraživanja, s načinima pravilnog pretraživanja i citiranja literature, s pravilima akademskog pisanja i prezentiranja znanja stručnjacima i široj javnosti te s važnošću kritičkog promišljanja o informacijama kako bi bili osposobljeni izraditi nacrt diplomskog rada  **Ishodi kolegija**. Nakon odrađenih aktivnosti na kolegiju studenti i studentice će moći:   * analizirati dosege i ograničenja u zaključivanju iz rezultata različitih vrsta istraživanja * definirati istraživački cilj vlastitog istraživanja sumirajući rezultate pretraživanja literature * izraditi nacrt istraživanja s detaljnim opisom metodoloških elemenata, etičkih aspekata i planirane suradnje s tijelima i osobama koje je potrebno uključiti u provedbu istraživanja * pravilno primijeniti pravila akademskog pisanja i citiranja izvora * izraditi kritički osvrt na tuđi nacrt istraživanja interpretirajući njegove jake i slabe strane te predlažući kako doraditi uočene nedostatke * jasno prezentirati izrađeni nacrt istraživanja   **Sadržaj kolegija:** Nacrt znanstvenog istraživanja, mjerni instrumenti, statistička obrada podataka, etički aspekti istraživanja, akademsko pisanje, vrste istraživačkih nacrta, kritički osvrt na istraživački nacrt i prezentacija nacrta istraživanja.  Izvođenje nastave. Nastava se izvodi u prostorijama Fakulteta u obliku predavanja, seminara i vježbi raspoređenih u 5 turnusa. Na predavanjima se studenti i studentice upoznaju s teorijskim sadržajima kolegija, tijekom vježbi izrađuju pojedine zadatke uz konzultacije s nastavnikom, a u seminarskom dijelu prezentiraju nacrt vlastitog istraživanja koji potom nadopunjavaju povratnim informacijama nastavnika i kolega te konačno predaju kao pisani seminarski rad. Uz prezentaciju vlastitog nacrta, studenti i studentice na seminarima pišu kritički osvrt na nacrt kolege ili kolegice. Na kraju nastave održava se završni pisani ispit.  U izvođenju nastave sudjeluju mr. sc. Sanda Tamarut, dipl. san. ing. i Ivana Tutić Grokša, mag.act.soc. |

**Popis obvezne ispitne literature:**

|  |
| --- |
| 1. Nastavni materijali, obrasci i upute 2. Marušić M. Uvod u znanstveni rad. 6. izdanje. Zagreb: Medicinska naklada; 2019. 3. Pupovac V. Akademsko pisanje. Rijeka: Studentski zbor Sveučilišta u Rijeci; 2018. 4. Tkalac Verčić A, Sinčić Ćorić D, Pološki Vokić N. Priručnik za metodologiju istraživačkog rada: Kako osmisliti, provesti i opisati znanstveno i stručno istraživanje. Zagreb: M.E.P., d.o.o.; 2010. |

**Popis dopunske literature:**

|  |
| --- |
| 1. Maliković M. Internetska istraživanja. Sveučilišni priručnik. E-izdanje. Rijeka: Sveučilište u Rijeci, Filozofski fakultet u Rijeci; 2015. 2. Petz B, Kolesarić V, Ivanec D. Petzova statistika: Osnovne statističke metode za nematematičare. Jastrebarsko: Naklada Slap; 2012. 3. Silobrčić V. Kako sastaviti, objaviti i ocijeniti znanstveno djelo. Zagreb: Medicinska naklada; 2008. 4. Stojanovski J. *Online baze podataka priručnik za pretraživanje*. Zagreb: CARNet; 2007. 5. Štrucelj H. Osnove metodologije znanstveno-istraživačkoga rada. Udžbenik za studente preddiplomskih stručnih zdravstvenih studija. Zagreb: Medicinska naklada, Rijeka: Sveučilište u Rijeci, Fakultet zdravstvenih studija; 2020. 6. International Committee of Medical Journal Editors. Recommendations for the Conduct, Reporting, Editing and Publication of Scholarly Work in Medical Journals. Dostupno na: <http://www.icmje.org/recommendations>. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1 Nacrt istraživanja**  Ishodi učenja: objasniti važnost izrade diplomskog rada i planirati korake njegove izrade  **P2 Struktura nacrta diplomskog rada**  Ishodi učenja: objasniti važnost pojedinih dijelova nacrta diplomskog rada i služiti se postojećim uputama i obrascima za njegovu izradu  **P3 Definiranje ciljeva i hipoteza istraživanja**  Ishodi učenja: sažimanjem podataka iz literature formulirati istraživački cilj i hipoteze  **P4 Operacionalizacija varijabli u istraživanju**  Ishodi učenja: raščlaniti varijable u istraživanju i smisliti način njihova mjerenja sukladno cilju istraživanja  **P5 Mjerni instrumenti i postupci u istraživanju**  Ishodi učenja: vrednovati moguće mjerne instrumente/postupke mjerenja varijabli i izabrati među njima one odgovarajuće; planirati potrebne korake mjerenja  **P6 Statistička obrada podataka**  Ishodi učenja: izraditi plan statističkih postupaka potrebnih za obradu podataka prikupljenih istraživanjem  **P7 Odabir sudionika u istraživanju**  Ishodi učenja: odrediti važnost kriterija uključenja i isključenja ispitanika te osmisliti odgovarajući način uzorkovanja  **P8 Etički aspekti istraživanja**  Ishodi učenja: prosuditi o koracima potrebnim za poštivanje etičkih načela prilikom provedbe vlastitog istraživanja i napisati kratak plan njihove provedbe  **P9 Akademsko pisanje i citiranje**  Ishodi učenja: primijeniti smjernice za akademsko pisanje  **P10, P11 Vrste istraživanja**  Ishodi učenja: odabrati prikladnu vrstu istraživanja sukladno njegovu cilju  **P12,13 Anketni upitnik i online istraživanja**  Ishodi učenja: odabrati i primijeniti korake potrebne za pravilno korištenje upitnika kao mjernog instrumenta u istraživanju; odrediti jake i slabe strane online istraživanja  **P14 Kritički osvrt na nacrt istraživanja i recenzija znanstvenog rada**  Ishodi učenja: uočiti moguća ograničenja i pristranosti u nacrtu istraživanja te predložiti kako ih umanjiti  **P15 Prezentacijske vještine**  Ishodi učenja: prikazati u kratkim crtama nacrt vlastitog istraživanja i diskutirati o njemu |

# Popis seminara s pojašnjenjem:

|  |
| --- |
| Seminari se sastoje od studentskih usmenih prezentacija prijedloga nacrta istraživanja, grupne rasprave o nacrtima, pisanja kritičkog osvrta s prijedlozima za nacrt istraživanja drugog studenta ili studentice i od izrade pisanog seminarskog rada. Detaljno razrađene upute za izradu kao i elementi bodovanja svakog od ovih dijelova studentima se kontinuirano objašnjavaju na nastavi, postupno ih se vodi kroz njih i dostupni su im na platformi Merlin u ovom kolegiju.  Student ili studentica će najprije usmeno prezentirati, a zatim na temelju povratnih informacija nastavnika i drugih studenata i studentica izraditi i pisani nacrt istraživanja (seminarski rad). Temu istraživanja student ili studentica odabiru samostalno, a nacrt pišu prema unaprijed zadanim uputama za izradu seminarskog rada dostupnima na platformi Merlin.  **Prezentacija seminarskog rada**  Student ili studentica će samostalno prezentirati svoj nacrt pred kolegama koristeći vizualna pomagala po izboru (ppt, poster i drugo). Razvijat će prezentacijske vještine predstavljajući nacrt i odgovarajući na pitanja o nacrtu te na prijedloge kolega i nastavnika kao i vještine komuniciranja o stručnim sadržajima. Elementi ocjenjivanja prezentacije dostupni su na platformi Merlin, a na ovom zadatku može se ostvariti maksimalno 10 bodova.  Ishodi učenja: izraditi vizualni prikaz nacrta istraživanja, koristiti prezentacijske vještine u predstavljanju vlastitog nacrta, diskutirati o nacrtu i procijeniti koje prijedloge o nacrtu prihvatiti  **Kritički osvrt na prezentirani prijedlog nacrta istraživanja kolega**  Student ili studentica će samostalno napisati Kritički osvrt na nacrt drugog studenta ili studentice u obrascu dostupnom na platformi Merlin. Primijenit će znanja stečena na predavanjima i vježbama. Naglasak je pritom na promišljanju o mogućim teškoćama ili netočnostima u planiranim metodološkim elementima i davanju prijedloga za njihovo rješavanje te na isticanju dobro planiranih dijelova. Elementi ocjenjivanja kritičkog osvrta dostupni su na platformi Merlin, a na ovom zadatku može se ostvariti maksimalno 10 bodova. Kritički osvrt student ili studentica treba predati do kraja zadnjeg termina seminara.  Ishodi učenja: raščlaniti metodološke elemente nacrta istraživanja i predložiti načine njegova unapređivanja, primijeniti smjernice za akademsko pisanje  **Seminarski rad/nacrt istraživanja (30 bodova)**  Seminarski rad/nacrt istraživanja izrađuje se u pripremljenom obrascu prema Uputama za izradu seminarskog rada dostupnima na platformi Merlin. Upute za izradu i elementi ocjenjivanja svakog dijela navedeni su i strukturirani u Uputama, a na ovom zadatku može se ostvariti maksimalno 30 bodova. Seminarski rad studenti i studentice trebaju predati najkasnije u roku tri radna dana nakon zadnjeg termina nastave bez obzira na to na kojem ispitnom roku planiraju izaći na završni ispit (3. 7. 2024.).  Ishodi učenja: napraviti nacrt istraživanja i napisati ga pridržavajući se zadanog obrasca, uputa i smjernica za akademsko pisanje. |

# Popis vježbi s pojašnjenjem:

|  |
| --- |
| Kolegij predviđa vježbe u kojima studenti i studentice koristeći se računalima u informatičkoj učionici rade na pojedinim zadacima vezanim uz izradu nacrta istraživanja uz vođene zadatke za vježbu i konzultacije s nastavnikom.  **V1 – V5 Kritičko čitanje literature**  Ishodi učenja: Istražiti dostupnu literaturu, odabrati onu relevantnu te na tom temelju formulirati istraživačke ciljeve i hipoteze  **V6 – V10 Organizacija bibliografskih jedinica**  Ishodi učenja: Primijeniti pravila citiranja i sastaviti popis literature; koristiti digitalne alate za organizaciju bibliografskih jedinica  **V11 – V18 Pisanje nacrta istraživanja**  Ishodi učenja:  Napisati radnu verziju nacrta istraživanja i isplanirati način njegove prezentacije  **V19 – V20 Kvalitativno istraživanje**  Ishodi učenja: Opisati korake izrade nacrta kvalitativnog istraživanja |

**Obveze studenata:**

|  |
| --- |
| Redovito prisustvovanje i aktivno sudjelovanje u nastavi, prezentacija nacrta istraživanja, izrada pisanog seminarskog rada, pisanje kritičkog osvrta na nacrt kolege, poštivanje rokova predaje pojedinih izvršenih zadataka te završni ispit. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ukupne bodove na kolegiju studenti i studentice ostvaruje opisanim obavezama na nastavi te na ispitu na sljedeći način:   |  |  | | --- | --- | | **Prezentacija seminarskog rada:**  Predan ispis (1 bod) + Primjereno obrazloženje teme (1 bod) + Povezivanje s teorijom (1 bod) + Izgled i struktura prezentacije (2 boda) + pripremljenost (1 bod) + Primjerenost komunikacije  (1 bod) + Izdvajanje bitnih metodoloških elemenata (2 boda) + Pridržavanje vremena (1 bod) | 10 | | **Kritički osvrt na prezentirani prijedlog nacrta istraživanja kolega:**  Kratak opis ciljeva i vrste istraživanja s prijedlozima za poboljšanje (4 boda) + Kratak opis planiranih metoda istraživanja s prijedlozima za poboljšanje (4 boda) + Kratak opis izbora literature za izradu nacrta istraživanja s prijedlozima za poboljšanje (2 boda) | 10 | | **Seminarski rad:**   1. Nacrt rada s istraživanjem:   Naslovna stranica (2 boda) + Sadržaj (1 bod) + Uvod (4 boda) + Ciljevi i hipoteze (6 bodova) + Ispitanici (materijali) i metode (12 bodova) + Literatura (2 boda) + Pridržavanje zadane forme (1 bod) + Pridržavanje smjernica akademskog pisanja (2 boda)  Ili   1. Nacrt preglednog rada   Naslovna stranica (2 boda) + Sadržaj (1 bod) + Uvod (4 boda + Ciljevi i hipoteze (6 bodova) + Metode (11 bodova) + Literatura (3 boda) + Pridržavanje zadane forme (1 bod) + Pridržavanje smjernica akademskog pisanja (2 boda) | 30 | | **Završni ispit**  Završni ispit je pisanog oblika, traje 25 minuta i sastoji se od 20 pitanja koja obuhvaćaju gradivo cijelog kolegija (predavanja, seminari i vježbe). Na završnom ispitu studenti i studentice mogu ostvariti maksimalno 50 bodova, a prag prolaznosti je 50% uspješno riješenog ispita tj. ostvarenih najmanje 25 bodova. Točni odgovori boduju se na sljedeći način:   |  |  | | --- | --- | | Broj točnih odgovora | Broj bodova | | 0 – 9,9 | 0 | | 10 | 25 | | 11 | 27,5 | | 12 | 30 | | 13 | 32,5 | | 14 | 35 | | 15 | 37,5 | | 16 | 40 | | 17 | 42,5 | | 18 | 45 | | 19 | 47,5 | | 20 | 50 | | 50 | | Ukupno | 100 |   Sukladno Pravilniku o studijima Sveučilišta u Rijeci (čl. 42.) studenti koji su tijekom nastave ostvarili od 0 do 49,9% ocjenskih bodova od onih koje je bilo moguće steći tijekom nastave kroz oblike kontinuiranog praćenja i vrednovanja studenta ocjenjuju se ocjenom F (neuspješan), ne mogu steći ECTS bodove i moraju ponovno upisati predmet. Studenti koji su ostvarili 50% i više ocjenskih bodova (najmanje 25 bodova) tijekom nastave mogu pristupiti završnom ispitu.  Studenti su dužni na vrijeme prijaviti završni ispit, jer mu inače neće moći pristupiti. Uvid u postignute rezultate bit će omogućen unutar pet radnih dana od polaganja ispita uz prethodni dogovor o točnom terminu s nositeljem kolegija.  Sukladno Pravilniku o studijima (čl. 45) ocjenom nedovoljan (1) ocijenit će se ispit studenta ako napusti prostoriju u kojoj se održava pisani dio ispita ili odustane od već započetog ispita te ako radi nedoličnog ponašanja, ometanja drugih studenata ili korištenja nedopuštenih pomagala bude udaljen s ispita.  Prema važećim aktima, nije moguće “odbiti” ocjenu na završnom ispitu, već samo postupiti u skladu s člankom 46. Pravilnika o studijima Sveučilišta u Rijeci (student nezadovoljan ocjenjivanjem podnosi u roku od 24 sata obrazloženu pismenu žalbu dekanu ili pročelniku Katedre).    Ocjenjivanje studenata provodi se prema važećem Pravilniku o studijima Sveučilišta u Rijeci.  Uspjeh studenta za predmet izražava se ECTS skalom ocjenjivanja u postocima od 0 do 100% ocjenskih bodova pri čemu prolazna ocjena ne može biti niža od 50% ocjenskih bodova.  Praćenje i ocjenjivanje studenata obavlja se tijekom nastave i na završnom ispitu kako slijedi:  -ukupan postotak uspješnosti studenata tijekom nastave (nazočnost na nastavi, kolokviji, međuispiti i druge aktivnosti na nastavi utvrđene studijskim programom) čini do 50% ocjenskih bodova.  -ukupan postotak uspješnosti studenata na završnom ispitu čini 50% ocjenskih bodova.  -ispitni prag na završnom ispitu ne može biti manji od 50% uspješno riješenog ispita.  Tijekom nastave na kolegiju Nacrt diplomskog rada student može ostvariti do 50% ocjene i na završnom ispitu do 50% ocjene. Konačna ocjena je zbroj postotka ostvarenog tijekom nastave i postotka ostvarenog na završnom ispitu (čl. 42., st. 5. Pravilnika o studijima). Ocjenjivanje na temelju konačnog uspjeha obavlja se na sljedeći način:   |  |  |  |  | | --- | --- | --- | --- | | Izvrstan | 5 | A | 90-100% | | Vrlo dobar | 4 | B | 75-89,9% | | Dobar | 3 | C | 60-74,9% | | Dovoljan | 2 | D | 50-59,9% | | Nedovoljan | 1 | F | 0-49,9% | |
|  |

**Mogućnost izvođenja nastave na stranom jeziku:**

|  |
| --- |
| Zasad ne postoji |

**Ostale napomene (vezane uz kolegij) važne za studente:**

|  |
| --- |
| Od studenata se očekuje da na nastavu dolaze pripremljeni i da redovito nose bilješke s predavanja kako bi mogli aktivno sudjelovati u obradi sadržaja te kako bi ih mogli koristiti kod rješavanja vježbi i zadataka. Završnom pisanom ispitu mogu pristupiti studenti i studentice koji su izvršili ranije opisane zadatke na nastavi i postigli minimalno 25 bodova.  Prozivkom će se redovito pratiti prisustvo na nastavi. Student ili studentica može izostati s najviše 30% predavanja i seminara (izostanci s vježbi moraju se nadoknaditi). U slučaju izostanaka u broju većem od navedenog, student ili studentica ne može nastaviti praćenje kolegija te gubi mogućnost izlaska na završni ispit. Time je prikupio/la 0 ECTS bodova i ocjenjuje se ocjenom F. |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 7.3.2024.  (četvrtak) | P1 – P4  13:00 – 16:00  Z6 | / | / | H. Štrucelj, dipl. psiholog – prof. |
| 8.3.2024.  (petak) | P5 – P7  8:00 – 11:00  Z6 | / | / | H. Štrucelj, dipl. psiholog – prof. |
| 21.3.2024.  (četvrtak) | P8 – P11  16:00 – 19:00  Z6 | / | / | H. Štrucelj, dipl. psiholog – prof. |
| 22.3.2024.  (petak) | P12 – P15  11:00 – 14:00  Z7 | / | / | H. Štrucelj, dipl. psiholog – prof. |
| 4.4.2024.  (četvrtak) | / | / | V1 – V5  13:00 – 17:00  Inf. učionica | mr. sc. S. Tamarut, dipl. san. ing. |
| 5.4.2024.  (petak) | / | / | V6 – V8  8:00 – 10:00  Inf. učionica | mr. sc. S. Tamarut, dipl. san. ing. |
| V9 – V10  10:00 – 12:00  Inf. učionica | I. Tutić Grokša, mag.act.soc. |
| 10.5.2024.  (petak) | / | / | V11–V15  11:00 – 15:00  Inf. učionica | mr. sc. S. Tamarut, dipl. san. ing. |
| 11.5.2024.  (subota) | / | / | V16–V20  8:00 – 12:00  Inf. učionica | mr. sc. S. Tamarut, dipl. san. ing. |
| 27.6.2024.  (četvrtak) | / | S1 – S6  15:00 – 19:00  Z5 | / | H. Štrucelj, dipl. psiholog – prof. |
| 28.6.2024.  (petak) | / | S7 – S11  8:00 – 12:00  Z6 | / | H. Štrucelj, dipl. psiholog – prof. |
| 29.6.2024.  (subota) | / | S12 – S15  8:00 – 12:00  Z6 | / | H. Štrucelj, dipl. psiholog – prof. |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Nacrt istraživanja | 1 | Z6 |
| P2 | Struktura nacrta diplomskog rada | 1 | Z6 |
| P3 | Definiranje ciljeva i hipoteza istraživanja | 1 | Z6 |
| P4 | Operacionalizacija varijabli u istraživanju | 1 | Z6 |
| P5 | Mjerni instrumenti i postupci u istraživanju | 1 | Z6 |
| P6 | Statistička obrada podataka | 1 | Z6 |
| P7 | Odabir sudionika u istraživanju | 1 | Z6 |
| P8 | Etički aspekti istraživanja | 1 | Z6 |
| P9 | Akademsko pisanje i citiranje | 1 | Z6 |
| P10 - P11 | Vrste istraživanja | 2 | Z6 |
| P12 – P13 | Anketni upitnik i online istraživanja | 2 | Z7 |
| P14 | Kritički osvrt na nacrt istraživanja i recenzija znanstvenog rada | 1 | Z7 |
| P15 | Prezentacijske vještine | 1 | Z7 |
|  | **Ukupan broj sati predavanja** | 15 |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 – S15 | Studentske prezentacije prijedloga nacrta istraživanja i izrada kritičkih osvrta | 15 | Z5, Z6 |
|  | **Ukupan broj sati seminara** | 15 |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| V1 – V5 | Kritičko čitanje literature | 5 | Informatička učionica |
| V6 – V10 | Organizacija bibliografskih jedinica | 5 | Informatička učionica |
| V11 – V18 | Pisanje nacrta istraživanja | 8 | Informatička učionica |
| V19 – V20 | Kvalitativna istraživanja | 2 | Informatička učionica |
|  | **Ukupan broj sati vježbi** | 20 |  |

|  |  |
| --- | --- |
|  | **ISPITNI TERMINI (završni ispit)** |
| 1. | 5.7.2024. |
| 2. | 20.7.2024. |
| 3. | 9.9.2024. |
| 4. | 20.9.2024. |